**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

«**2018 թվականի սեպտեմբերի 29-ին և 30-ին Երևանի օրը նշելու և Երևանի հիմնադրման 2800-ամյակին նվիրված** **«էրեբունի-Երևան» տոնական միջոցառումների մասին»** **Հայաստանի Հանրապետության կառավարության որոշման նախագծի** **վերաբերյալ**

1. Նախագծում «Ն» տառն անհրաժեշտ է փոխարինել «Ա» տառով` նկատի ունենալով նախագծի անհատական բնույթը` համաձայն «Իրավական ակտերի մասին» Հայաստանի Հանրապետության օրենքի պահանջների:

2. Նախագծի նախաբանում հղում է արվում Հայաստանի Հանրապետության Նախագահի 2007 թվականի հուլիսի 18-ի թիվ ՆՀ-174-Ն հրամանագրով հաստատված կարգի 5-րդ կետին, որի համաձայն՝ Հայաստանի Հանրապետության օրենսդրությամբ իրեն վերապահված լիազորությունների շրջանակում, ինչպես նաև սույն կարգով նախատեսված դեպքերում վարչապետն ընդունում է որոշումներ կառավարության գործունեության կազմակերպմանն առնչվող հարցերի շուրջ: Այդ առումով, նկատի ունենալով ՀՀ Նախագահի վերոհիշյալ հրամանագրի պահանջները, նախագիծը պետք է ներկայացվի ոչ թե ՀՀ կառավարության, այլ ՀՀ վարչապետի որոշման նախագծի տեսքով:

3. Նախագիծն անհրաժեշտ է համաձայնեցնել շահագրգիռ մարմինների հետ:

**Իրավական ակտերի փորձաքննության**



**գործակալության պետ` Կ. ԽՏՐՅԱՆ**